સ્થાનિકોએ જણાવ્યું હતું કે, ઠાસરા સ્વામિનારાયણ મંદિરને અડીને આવેલા માર્ગની સાઇડમાં ઉકરડા અને વરસાદી પાણીનો નિકાલ નહીં થવાના કારણે કાદવ કીચડ અને ગંદકીનો ઉપદ્રવ થઇ ગયો છે. તેમ છતાં પાલિકા દ્વારા કોઇ સાફસફાઇ કરવામાં આવતી નથી. જેના કારણે માખી મચ્છરોનો પણ ઉપદ્રવ થઇ ગયો છે. જેથી રહીશોને રોગચાળો ફાટી નીકળે તેવી દહેશત પ્રવર્તી રહી છે. આ ઉપરાંત BAPS સ્વા. મંદિરની સામે જ દેશી દારૂની ભઠ્ઠીઓ ધમધમતી હોવાથી માથુ ફાટી જાય તેવી દુર્ગંધ પણ ફેલાય છે. દારૂડિયાઓની લાઈનો લાગે છે. આ વિસ્તારની ગંદકીને વહેલામાં વહેલી તકે દૂર કરવામાં આવે તેવી સ્થાનિકો દ્વારા માગ કરવામાં આવી રહી છે.